24. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΣΤΡΑΤΙΩΤΙΚΩΝ Αριθ. 159001/3/6013 της 30 Μαΐου 1950 Περί του τρόπου εξακριβώσεως του εισοδήματος των αναπήρων και θυμάτων πολέμου. Έχοντες υπ’ όψει τας διατάξεις των άρθρ. 90 και 99 του Α.Ν. 1324/49 «περί προστασίας και αποκαταστάσεως των Αναπήρων και Θυμάτων Πολέμου", αποφασίζομεν: 1.Κατά την έννοιαν του άρθρ. 90 του Α.Ν. 1324/49 Ανάπηροι και Θύματα Πολέμου χαρακτηρίζονται ως αποδεδειγμένως εύποροι εφ’ όσον το συνολικόν εκ πάσης πηγής μηνιαίον εισόδημά των υπερβαίνη το άθροισμα α)της μηνιαίας συντάξεώς των, και β)του 150% Αντί της σελ.781(α)  Σελ. 781(β) Τεύχος 444–Σελ. 39 Ανάπηροι και θύματα πολέμου 36.Ι.α.24 του ποσού της ανωτέρας συντάξεως ολικώς αναπήρου επιλοχίου μετά των συναφών επιδομάτων. Ήτοι εάν λαμβάνει μηνιαίως σύνταξιν 250.000 δραχμάς η δε ανωτέρω σύνταξις ολικώς αναπήρου επιλοχίου μετά των συναφών επιδομάτων ανέρχεται εις 800.000 δραχμάς μηνιαίως, ίνα κατακτηρισθή ως αποδεδειγμένως εύπορος δέον όπως το συνολικόν εκ πάσης πηγής μηνιαίον εισόδημα του υπερβαίνη το ποσόν των δραχ. 1.450.000. 2.Προκειμένου να εξακριβωθή το κατά τα ανωτέρω εισόδημα υποχρεούται ο ανάπηρος ή θύμα πολέμου όπως προσκομίση ενώπιον των αρμοδίων οργάνων του Α.Ν. 1324/49 τα κάτωθι δικαιολογητικά: 1)Υπεύθυνον δήλωσιν εις ην να εμφαίνηται: α)Το συνολικόν μηνιαίον εισόδημά του. β)Εκ ποίων πηγών προέρχεται τούτο (ακίνητος ιδιοκτησία, επάγγελμα ή επιχείρησις, μισθοί ή συντάξεις, τόκοι ή μερίσματα μετοχών) και γ)Ποίον το εισόδημα εξ εκάστης πηγής κεχωρισμένως. 2)Βεβαίωσιν του οικείου Ταμείου εις ην να εμφαίνηται το συνολικόν ποσόν της μηνιαίας συντάξεώς του. 3)Βεβαίωσιν της οικείας ενορίας περί της εν γένει οικογενειακής και οικονομικής καταστάσεως της οικογενείας του. 4)Βεβαίωσιν της οικείας οικονομικής Εφορίας περί της οικονομικής του καταστάσεως. 5)Οιονδήποτε έτερον στοιχείον δυνάμενον να υποβοηθήση το έργον της εξακριβώσεως του εισοδήματος (Αστυνομίας, Δήμου ή Κοινότητος κλπ.). 3.Τα αρμόδια όργανα δια την εφαρμογήν του Α.Ν. 1324/49 υποχρεούνται όπως εξετάζωσιν πάσαν εγγράφως υποβαλλομένην καταγγελίαν τρίτου, περί του εισοδήματος του αιτουμένου αποκατάστασιν του αναπήρου ή θύματος πολέμου, του καταγγέλλοντος ευθυνομένου ποινικώς δια την περίπτωσιν αναληθούς καταγγελίας. 4.Επί τη βάσει της επισήμου βεβαιώσεως της Γενικής Διευθύνσεως Δημοσίου Λογιστικού "περί του ποσού της ανωτέρας συντάξεως ολικώς αναπήρου επιλοχίου, μετά των συναφών επιδομάτων, και των υποβαλλομένων ως ανωτέρω δικαιολογητικών, αποφαίνεται το αρμόδιον όργανον δια την εφαρμογήν του Α.Ν. 1324/49 εάν πληρούνται αι προϋποθέσεις του άρθρ. 90 του ως άνω Α. Νόμου προκειμένου να χαρακτηρισθή ο ανάπηρος ή το θύμα πολέμου ως αποδεδειγμένως εύπορος. Σελ. 782(β) Τεύχος 444–Σελ. 40 36.Ι.α.24 Ανάπηροι και θύματα πολέμου 